Stanley Rous

Stanley Ford Rous (født 25. april 1895 i Suffolk, England, død 18. juli 1986 i London) var FIFAs sjette president 1961–74. Han var også fotballdommer.

Han dømte 36 internasjonale kamper. I 1934 dømte han FA-cupfinalen mellom Manchester City og Portsmouth. Påfølgende dag, etter en landskamp i Belgia, bestemte han seg for å legge opp som dommer.

Han gikk fra dømming til jobben som sekretær i The Football Association. Han var sekretær i FA mellom 1934 og 1962, før han ble FIFA-president i 1961.

Rous ble i 1949 utnevnt til Knight Bachelor og derved adlet. Han fikk da rett til å føre tiltaleformen Sir foran sitt navn.

Referanser

Kategori:FIFA-presidenter
Kategori:Engelske fotballdommere
Kategori:Dommere som har dømt FA-cupfinalen
Kategori:Knights Bachelor
Kategori:Personer fra distriktet East Suffolk i Suffolk